A Tanács (EK, Euratom) 58/97 rendelete

(1996. december 20.)

a vállalkozások szerkezeti statisztikáiról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 213. cikkére,

tekintettel a Bizottság által benyújtott rendelettervezetre [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

(1) mivel a belső piac összefüggésében értelmezett belkereskedelemről szóló, 1989. november 14-i tanácsi állásfoglalásban [4] a Tanács felkérte a Bizottságot, hogy javítson a kereskedelmi statisztikákon, oly módon, hogy tegye azokat összeegyeztethetővé a közösségi meghatározásokkal és szükség szerinti mértékben növelje a statisztikai adatszolgáltatást az Európai Közösségek Statisztikai Hivatala számára;

(2) mivel a Tanács 92/326/EGK határozatával [5] egy kétéves (1992-től 1993-ig tartó) programot fogadott el a szolgáltatásokra vonatkozó európai statisztikáról; mivel e program felöleli a nemzeti és regionális szintű harmonizált statisztikák összeállítását, különösen a jövedelemelosztással kapcsolatos kereskedelemben;

(3) mivel a Tanács 78/660/EGK irányelvében [6] intézkedéseket fogadott el az éves beszámolók és éves beszámolók formájára és tartalmára vonatkozó nemzeti rendelkezések koordinálásáról, az azokban használt értékelési módszerekről és azok nyilvánosságra hozataláról bizonyos társasági típusok tekintetében;

(4) mivel a Közösség időközben lényeges előrehaladást tett az integráció útján; mivel az új gazdasági, versenyügyi, szociális, környezetvédelmi és vállalkozási politikák és iránymutatások megkövetelik a megalapozott statisztikán alapuló kezdeményezéseket és döntéseket; mivel a meglévő közösségi jogszabályok rendelkezései szerinti vagy a tagállamokban hozzáférhető információ elégtelen, nem megfelelő vagy nem kielégítően összehasonlítható ahhoz, hogy a Bizottság munkájához megbízható alapul szolgáljon;

(5) mivel a Tanács 93/379/EGK határozatában [7] egy többéves közösségi intézkedési tervet fogadott el, hogy nagyobb hangsúlyt helyezzenek a kiemelt területekre és biztosítsák a Közösségben a vállalkozási politika folyamatosságát és megerősítését, különösen a kis- és középvállalkozásokra vonatkozóan; mivel a statisztika szükséges ahhoz, hogy megállapítsák a döntésben meghatározott célkitűzések elérése érdekében hozott intézkedések hatását, különösen, hogy rendelkezésre álljanak valamennyi ágazat vállalkozásairól összehasonlítható statisztikák, statisztikák a nemzeti és a vállalkozások közötti nemzetközi alvállalkozói kapcsolatokról, valamint jobb statisztikák a kis- és középvállalkozásokról; mivel e szükségletek nem kényszeríthetnek indokolatlanul nagy adatszolgáltatási kötelezettségeket a kis- és középvállalkozásokra;

(6) mivel a Tanács 93/464/EGK határozatában [8] a statisztikai információ terén 1993-tól 1997-ig tartó keretprogramot fogadott el a kiemelt intézkedésekről;

(7) mivel szükség van statisztikákra a vállalkozások magatartásáról, különösen a kutatásra, fejlesztésre, innovációra, környezetvédelemre, beruházásra, környezetvédelmi iparágakra, turizmusra és a csúcstechnológiát felhasználó iparágakra vonatkozóan; mivel a Közösség fejlődése és a belső piac működtetése még inkább szükségessé teszik összehasonlítható adatok meglétét a munkavállalók keresetének szerkezetéről, a munkaerő költségéről és a képzésről;

(8) mivel szükség van teljes és megbízható statisztikai forrásokra, hogy lehetővé váljék a bruttó nemzeti termék piaci árakon való összeállításának összehangolásáról szóló, 1989. február 13-i 89/130/EGK, Euratom tanácsi irányelv [9] helyes alkalmazása;

(9) mivel a nemzeti és regionális számláknak az Integrált Nemzeti Számlák Európai Rendszere (ESA) szerinti összeállítása megköveteli az összehasonlítható, teljes és megbízható statisztikai forrásokat;

(10) mivel szükség van regionális mutatókra és számlákra;

(11) mivel a szerződésekben ráruházott feladatok végrehajtása végett, különösen a belső piac tekintetében, a Bizottságnak teljes körű, naprakész, megbízható és összehasonlítható információval kell rendelkeznie a gazdasági egységek szerkezetéről, tevékenységéről, versenyképességéről és teljesítményéről a Közösségben;

(12) mivel szükséges a szabványosítás, hogy kielégítsék a Közösség információs szükségleteit a gazdasági konvergencia vonatkozásában;

(13) mivel a vállalkozásoknak és szakmai társulásaiknak szükségük van ilyen információra, hogy megértsék piacaikat és összevessék tevékenységüket és teljesítményüket versenytársaikéval regionális, nemzeti és nemzetközi szinten;

(14) mivel a harmonizált adatok létrehozását biztosító közös statisztikai szabványok kialakítása hatékonyan csak közösségi szinten valósítható meg; mivel e szabványokat mindegyik tagállamban a hivatalos statisztikák összeállításával megbízott szervek és intézmények hatáskörében hajtják majd végre;

(15) mivel a legjobb módszer arra, hogy megismerjük a Közösségben működő gazdasági egységek szerkezetét, tevékenységét, versenyképességét és teljesítményét az, hogy a statisztikákat közös módszertani elvek és gondosan meghatározott mutatók alapján állítsák össze; mivel csak az összehangolt összeállítás teszi lehetővé, hogy a Közösség és a gazdasági egységek igényeinek megfelelő megbízhatósággal, gyorsasággal, rugalmassággal és részletességgel készülhessenek el a harmonizált statisztikák;

(16) mivel a szakosodott egység (SZE) definíciója szerint a gazdasági egység egy vagy több működő alrészlegének felel meg; mivel ahhoz, hogy egy szakosodott egység megfigyelhető legyen, a gazdasági egység információs rendszerének képesnek kell lennie arra, hogy kimutassa vagy kiszámítsa valamennyi szakosodott egységre legalább a termelés értékét, a folyó termelőfelhasználást, a munkaerőköltségeket, a működési eredményt, a foglalkoztatást és a bruttó felhalmozást; mivel az Európai Közösségben gazdasági tevékenységi statisztikai osztályozásának (NACE Rev. 1.) egy adott szakágazatba sorolt szakosodott egységek termelhetnek olyan termékeket a hozzájuk kapcsolódó másodlagos tevékenységük kapcsán, amelyek kívül esnek a homogén csoporton és amelyeket nem lehet különválasztani a rendelkezésre álló számviteli bizonylatok alapján; mivel abban az esetben, ha a gazdasági egység nem képes kimutatni vagy kiszámítani az összes fent felsorolt változót egy vagy több működési albontásra, a gazdasági egység és a szakosodott egység azonos;

(17) mivel a Közösség rendszerében összeállított statisztikai adatoknak kielégítő minőségűeknek kell lenniük, és e minőség, valamint a vele járó teher, nem különbözhet az egyes tagállamokban; mivel ezért szükséges, hogy közösen állapítsák meg az említett követelmények teljesítését lehetővé tevő kritériumokat;

(18) mivel szükséges, hogy egyszerűsítsék a vállalkozások számára előírt igazgatási eljárásokat, különösen a kis- és középvállalkozások számára, ideértve az adatgyűjtés és statisztikakészítés új technológiáinak ösztönzését; mivel még így is szükséges lehet a gazdasági egységtől közvetlenül begyűjteni a vállalkozások szerkezeti statisztikái összeállításához szükséges adatokat, olyan módszereket és technikákat alkalmazva, amelyek biztosítják az adatok teljességét, megbízhatóságát és naprakészségét anélkül, hogy az érintettek terhei, különösen a kis- és középvállalkozásoké, olyan mértékűvé válnának, amelyek nem állnak arányban azzal a haszonnal, amelyre a statisztikák felhasználói ésszerűen számíthatnak;

(19) mivel a Szolgáltatások Kereskedelméről Szóló Általános Egyezmény (GATS) aláírása jelentős információigényt teremtett az aláírók piacának méretét és piaci részesedésének mértékét illetően a célból, hogy megvalósítsák és fejlesszék az említett egyezményt;

(20) mivel szükséges, hogy legyen egy jogi keret, amely közös valamennyi vállalkozási tevékenységre és vállalkozási statisztikai tárgykörre nézve, lefedve azokat a tevékenységeket és tárgyköröket is, amelyekre a statisztikát még nem fejlesztették ki;

(21) mivel a 64/475/EGK irányelvet [10] és a 72/221/EGK irányelvet [11], amelyek azt célozták, hogy összefüggő statisztikákat biztosítsanak, nem voltak alkalmasak az elfogadásuk óta bekövetkezett gazdasági és technikai változások figyelembevételére, hatályon kívül kell helyezni;

(22) mivel a célból, hogy az adatok gyűjtéséről és statisztikai feldolgozásáról, valamint az eredmények feldolgozásáról és közléséről rendelkező szabályok további tisztázása megtörténhessen, szükséges megadni a felhatalmazást a Bizottságnak, amelyet a 89/382/EGK, Euratom határozattal [12] létrehozott statisztikai programbizottság segít, hogy intézkedéseket hozhasson e rendelet alkalmazására,

ELFOGADTA EZT A RENDELETET:

1. cikk

E rendelet célja hogy a Közösségben működő vállalkozások szerkezetére, tevékenységére, versenyképességére és teljesítményére vonatkozó közösségi statisztikák összegyűjtésének, összeállításának, közlésének és értékelésének közös keretét megteremtse.

2. cikk

A statisztikák összeállításának célja különösen, hogy elemezze a következőket:

i. a vállalkozások tevékenységének szerkezete és alakulása;

ii. a felhasznált termelési tényezők és más összetevők, amelyek lehetővé teszik a vállalkozási tevékenység, teljesítmény és versenyképesség mérését;

iii. a vállalkozások és piacok regionális, nemzeti, közösségi szintű és nemzetközi fejlődése;

iv. a vállalkozási magatartás;

v. a kis- és középvállalkozások;

vi. a gazdasági egységek olyan különleges jellemzői, amelyek meghatározott tevékenységcsoportokkal kapcsolatosak.

3. cikk

(1) E rendelet az Európai Közösség gazdasági tevékenységi statisztikai osztályozása (a NACE Rev. 1.) C-től K-ig és M-től O-ig terjedő nemzetgazdasági ágakba tartozó piaci tevékenységekre terjed ki.

(2) E rendelet hatálya alá tartozik az (1) bekezdésben meghatározott tevékenységek megfigyeléséhez szükséges statisztikai egységek meghatározása is az Európai Közösségben [13] a termelési rendszer megfigyelésére és elemzésére szolgáló statisztikai egységekre vonatkozó 696/93/EGK tanácsi rendelet mellékletének 1. részében felsorolt statisztikai egységfajták szerint. A statisztikák összeállításához előírt egységeket e rendelet mellékletei határozzák meg.

4. cikk

(1) A 2. cikkben meghatározott területekre összeállítandó statisztikák modulokba vannak csoportosítva. Az egyes modulokat e rendelet mellékletei tartalmazzák.

(2) A következő információkat kell meghatározni valamennyi modulban:

i. azon tevékenységek, amelyekre a statisztikákat össze kell állítani a 3. cikk (1) bekezdésében jelzett megfigyelési körön belül;

ii. a statisztikák összeállításához használandó statisztikai egységek típusai a 3. cikk (2) bekezdésében meghatározott statisztikai egységek listájáról;

iii. azon mutatók listái, amelyekre a 2. cikkben felsorolt tárgykörökhöz statisztikát kell készíteni, valamint a referencia-időszakot e mutatók tekintetében;

iv. a vállalkozások demográfiájáról összeállítandó statisztikák listája;

v. a statisztikák összeállításának gyakorisága, amely évenkénti vagy többévenkénti. Ha az összeállítás többévenkénti, tízévenként legalább egyszer el kell készíteni;

vi. az ütemterv, amely feltünteti az első referenciaévet az összeállítandó statisztikákhoz;

vii. a reprezentativitásra és a minőségi ellenőrzésre vonatkozó normák;

viii. az a – referencia-időszak végétől számított – időszak, amelyen belül a statisztikákat közölni kell;

ix. az esetlegesen engedélyezett átmeneti időszak legnagyobb hossza.

5. cikk

E rendelet moduljai a következők:

- közös modul az éves szerkezeti statisztikák számára, amelyet az 1. melléklet tartalmaz,

- részletes modul az ipar szerkezeti statisztikáihoz, amelyet a 2. melléklet tartalmaz,

- részletes modul a kereskedelem szerkezeti statisztikáihoz, amelyet a 3. melléklet tartalmaz,

- részletes modul az építőipar szerkezeti statisztikáihoz, amelyet a 4. melléklet tartalmaz.

6. cikk

(1) A tagállamoknak be kell kérniük az 5. cikkben említett modulok listáin található mutatók megfigyeléséhez szükséges adatokat.

(2) A tagállamok a szükséges adatokat különböző, az alábbiakban meghatározott források kombinációjának felhasználásával szerezhetik be, az igazgatás egyszerűsítésének elvét alkalmazva:

- kötelező adatfelvétel: azon jogi egységek, amelyekhez a tagállamok által megkérdezett statisztikai egységek tartoznak, vagy amely alkotórészekből összetevődnek, kötelesek pontos és teljes információt adni az előírt határidőn belül,

- egyéb források, amelyek pontosság és minőség tekintetében legalább egyenértékűek,

- statisztikai becslési eljárások, amikor egyes mutatókat nem figyelnek meg valamennyi egységnél.

(3) A válaszadási teher csökkentése érdekében a nemzeti hatóságok és a Közösség hatósága, a tagállam és a Bizottság által saját hatáskörükben megállapított korlátok és feltételek mellett, betekintést kapnak azon közigazgatási adatforrásokba, amelyek saját közigazgatásuk tevékenységi körében találhatók, éspedig annyiban, amennyiben ezen adatok szükségesek a 7. cikkben meghatározott pontossági követelmények teljesítéséhez.

(4) A tagállamoknak és a Bizottságnak, a saját hatáskörük keretein belül, elő kell segíteniük az elektronikus adatközlés és automatikus adatfeldolgozás szélesebb körű felhasználása feltételeinek megteremtését.

7. cikk

(1) A tagállamok megteszik a szükséges intézkedéseket annak biztosítása érdekében, hogy a közölt adatok tükrözzék a mellékletekben meghatározott statisztikai egységek sokaságának szerkezetét.

(2) A minőség értékelését úgy kell végezni, hogy össze kell hasonlítani az adatok hozzáférhetőségének hasznát az adatgyűjtés költségeivel és a vállalkozásokra, különösen a kisvállalkozásokra nehezedő adatszolgáltatási teherrel.

(3) A tagállamok közölnek valamennyi, a (2) bekezdésben meghatározott értékeléshez szükséges információt a Bizottsággal, ha az ilyen kérelemmel fordul hozzájuk.

8. cikk

(1) Az összegyűjtött és becsült adatokból a tagállamoknak összehasonlítható eredményeket kell bemutatniuk minden egyes modulra az 5. cikkben előírt bontás szerint.

(2) Annak érdekében, hogy közösségi összesítéseket lehessen készíteni, a tagállamok nemzeti részeredményeket állítanak össze a NACE Rev. 1. szintjei szerint, ahogy e mellékletek moduljaiban elő van írva, illetve a 13. cikkben meghatározott eljárás szerint.

9. cikk

(1) A tagállamok e rendelet 8. cikkének rendelkezése szerinti eredményeket, ideértve a bizalmas adatokat is, közlik az Európai Közösségek Statisztikai Hivatalával, összhangban azokkal a meglévő közösségi rendelkezésekkel, amelyek a statisztikai információk bizalmassága alá tartozó adatok közlését szabályozzák. E közösségi rendelkezéseket kell alkalmazni az eredmények kezelésére is, amennyiben azok bizalmas adatokat is tartalmaznak.

(2) Az eredményeket megfelelő technikai formátumban és a referencia-időszak végétől számított, az 5. részben szereplő modulok által előírt időtartamon belül kell megadni, s az nem lehet hosszabb 18 hónapnál. Azon kívül csekély számú becsült előzetes eredményt kell közölni a referencia-időszak végétől számított rövidebb időtartamon belül, ezt ugyancsak az 5. cikkben bemutatott modulok határozzák meg; ezen időszak nem lehet hosszabb 10 hónapnál.

10. cikk

A tagállamok e rendeletnek a tagállamokban történő végrehajtásával kapcsolatos valamennyi lényeges információt közölnek a Bizottsággal, ha az ilyen kérelemmel fordul hozzájuk.

11. cikk

(1) Az átmeneti időszakok alatt a mellékletek rendelkezéseitől el lehet térni, amennyiben a nemzeti statisztikai rendszereket jelentősen ki kell igazítani.

(2) További átmeneti időszakot lehet biztosítani egy tagállamnak a statisztikák összeállítására, amennyiben azért nem lehetséges e rendelet rendelkezéseinek teljesítése, mert a vállalkozások statisztikai célú nyilvántartása fejlesztésének közösségi összehangolásáról szóló 1993. július 22-i 2186/93/EGK [14] tanácsi rendelet értelmében eltérést engedélyeztek számára.

(3) A rendelet szerinti kötelezettségeket a tagállamoknak az átmeneti időszak lejártával teljes mértékben be kell tartaniuk.

12. cikk

A Bizottság a 13. cikkben megállapított eljárás szerint meghatározza az e rendelet végrehajtására vonatkozó szabályokat, ideértve azokat az intézkedéseket is, amelyek a gazdasági és technikai fejlődéshez való hozzáigazítását szolgálják az adatok gyűjtése és statisztikai feldolgozása, az eredmények feldolgozása és közlése tekintetében, figyelembe véve azt az elvet, hogy az intézkedés hasznának meg kell haladnia a költségeit, és feltéve, hogy jelentősebb további erőforrások nem kerülnek felhasználásra a tagállamok vagy a gazdasági egységek részéről e rendelet eredeti rendelkezéseihez képest, különösen:

i. a mutatók listájának, a vállalkozási demográfiáról szóló statisztikák és előzetes eredmények naprakésszé tételét, amennyiben e naprakésszé tétel – mennyiségi becslés után – nem vonja maga után a vizsgált egységek számának növekedését, sem pedig az egységek terhelését oly módon, hogy az ne álljon arányban a várt eredményekkel (4. és 9. cikk);

ii. a statisztikák összeállításának gyakoriságát (4. cikk);

iii. a mutatók meghatározását és azok jelentőségét bizonyos tevékenységek vonatkozásában (4. cikk);

iv. a referencia-időszak meghatározását (4. cikk);

v. az első referenciaévet az előzetes eredmények összeállításához (9. cikk);

vi. a minőség értékelésének kritériumait (7. cikk);

vii. az eredmények bontását, különösen a felhasználandó osztályozásokat és a méretosztályok kombinációit (8. cikk);

viii. az eredmények közlésének megfelelő technikai formátumát (9. cikk);

ix. az adatátadás időszakainak naprakésszé tételét (9. cikk);

x. az átmeneti időszakot és az ezen időszak alatt engedélyezett eltéréseket e rendelet rendelkezéseitől (11. cikk).

13. cikk

(1) A Bizottság munkáját a 89/382/EGK, Euratom határozat által létrehozott statisztikai programbizottság segíti.

(2) A Bizottság képviselője a bizottság elé terjeszti a meghozandó intézkedések tervezetét. A bizottság, az elnöke által az ügy sürgősségére tekintettel megállapított határidőn belül, véleményt nyilvánít a tervezetről. A véleményt a Szerződés 148. cikkének (2) bekezdésében a Tanácsnak a Bizottság javaslata alapján elfogadandó határozataira előírt többséggel kell meghozni. A bizottságban a tagállamok képviselőinek szavazatait az említett cikkben meghatározott módon kell súlyozni. Az elnök nem szavaz.

(3) a) A Bizottság a tervezett intézkedéseket elfogadja, ha azok összhangban vannak a bizottság véleményével.

b) Ha a tervezett intézkedések nincsenek összhangban a bizottság véleményével, vagy a bizottság nem nyilvánított véleményt, a Bizottság a meghozandó intézkedésekről haladéktalanul javaslatot terjeszt a Tanács elé. A Tanács minősített többséggel határoz.

Ha a javaslatnak a Tanács elé terjesztésétől számított 3 hónapon belül a Tanács nem döntött, a javaslatot a Bizottság fogadja el.

14. cikk

(1) A Bizottság e rendelet hatálybalépésétől számított 3 éven belül és azután háromévente ismétlődően jelentést terjeszt az Európai Parlament és a Tanács elé e rendelet szerint összeállított statisztikákról, különösen azok minőségéről és a vállalkozások számára jelentett terhéről.

(2) Az (1) bekezdésben meghatározott jelentésekben a Bizottság megteszi azokat a módosítási javaslatokat, amelyeket szükségesnek tart.

15. cikk

A 64/475/EGK és a 72/221/EGK irányelvek hatályukat vesztik az 1994-es referenciaév valamennyi adatának közlése után.

16. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. december 20-án.

a Tanács részéről

az elnök

S. Barrett

[1] HL C 146., 1995.6.13., 6. o.

[2] HL C 96., 1996.4.1., 236. o.

[3] HL C 236., 1995.9.11., 61. o.

[4] HL C 297., 1989.11.25., 2. o.

[5] HL L 179., 1992.7.1., 131. o.

[6] HL L 222., 1978.8.14., 11. o., legutóbb a 94/8/EK irányelvvel (HL L 82., 1994.3.25., 33. o.) módosított irányelv.

[7] HL L 161., 1993.7.2., 68. o.

[8] HL L 219., 1993.8.28., 1. o.

[9] HL L 49., 1989.2.21., 26. o.

[10] A legutóbb az 1985. évi csatlakozási okmánnyal módosított, az ipari beruházások egyeztetett, éves adatfelvételéről szóló, 1964. július 30-i 64/475/EGK tanácsi irányelv (HL L 131., 1964.8.13., 2193. o.) irányelv.

[11] A legutóbb az 1985. évi csatlakozási okmánnyal módosított, az ipari tevékenység egyeztetett, éves adatfelvételéről szóló, 1972. június 6-i 72/211/EGK tanácsi irányelv (HL L 133., 1972.6.10., 57. o.).

[12] HL L 181., 1989.6.28., 47. o.

[13] HL L 76., 1993.3.30., 1. o., az 1994. évi csatlakozási okmánnyal módosított rendelet.

[14] HL L 196., 1993.8.5., 1. o.

--------------------------------------------------

1. MELLÉKLET

KÖZÖS MODUL AZ ÉVES SZERKEZETI STATISZTIKÁKHOZ

1. szakasz

Célok

E melléklet célja, hogy a tagállamokban működő vállalkozások szerkezetére, tevékenységére, versenyképességére és teljesítményére vonatkozó közösségi statisztikák összegyűjtésének, összeállításának, közlésének és értékelésének közös keretét megteremtse.

2. szakasz

Alkalmazási kör

Az összeállítandó statisztikák e rendelet 2. cikkének i., ii. és iii. alpontjában megjelölt tárgykörökre vonatkoznak, főként a hozzáadott érték elemzésére és annak fő tényezőire.

3. szakasz

Felvételi kör

1. A statisztikákat a 9. szakaszban felsorolt tevékenységekről kell összeállítani.

2. A 10. szakaszban felsorolt tevékenységekkel kapcsolatban kísérleti tanulmányokat kell végezni.

4. szakasz

Mutatók

1. Az alábbiakban megadott mutatók listája jelzi – ahol ez lényeges –, hogy milyen statisztikai egységre vonatkozóan kell a statisztikákat összeállítani.

2. A Bizottság – e rendelet 13. cikkében meghatározott eljárásnak megfelelően – fogja meghatározni a NACE Rev. 1 J nemzetgazdasági ágra is a (3)–(5) bekezdésnek leginkább megfelelő mutatók körét, amelyekre statisztikákat kell készíteni.

3. Éves demográfiai statisztikák:

Kód | Cím | Megjegyzés |

11 11 0 | Gazdasági egységek száma | |

11 21 0 | Telepek száma | |

4. Gazdasági egységű szintű mutatók, amelyekre éves statisztikákat kell összeállítani:

Kód | Cím | Megjegyzés |

12 11 0 | Árbevétel | Közlése választható |

12 12 0 | Termelési érték |

12 14 0 | Alapáron számított hozzáadott érték |

12 15 0 | Tényezőköltségén számított hozzáadott érték |

13 31 0 | Munkaerőköltségek |

13 11 0 | Beszerzett áruk és szolgáltatások |

13 12 0 | Keresetek |

15 11 0 | Bruttó tárgyieszköz-beruházás |

16 11 0 | Foglalkoztatott személyek létszáma |

16 13 0 | Alkalmazottak létszáma |

5. Azon mutatók, amelyekre éves, regionális statisztikákat kell összeállítani:

Kód | Cím | Megjegyzés |

13320 | Keresetek | |

15110 | Tárgyi eszközök bruttó beruházása | Választható |

16110 | Foglalkoztatott személyek létszáma | |

6. A 10. részben felsorolt mutatók begyűjthetőségéről kísérleti tanulmányokat kell végezni.

5. szakasz

Az első referenciaév

Az első referenciaév, amelyre vonatkozóan statisztikákat kell összeállítani, az 1995-ös naptári év.

6. szakasz

Jelentés a statisztikák minőségéről

A 4. szakasz 4. pontjában felsorolt mutatókra a tagállamoknak a 95 %-os konfidenciaszinthez meg kell adni a pontosság mértékét, amit a Bizottság belefoglal e rendelet 14. cikkében előírt jelentésbe, figyelembe véve az említett cikk alkalmazását az egyes tagállamokban.

7. szakasz

Az eredmények közzététele

1. Az eredményeket a 9. szakaszban felsorolt tevékenységek csoportjainak szintjéig kell lebontani.

2. Néhány adatot a NACE Rev. 1. C–G nemzetgazdasági ágban meg kell bontani méret szerinti osztályokra, valamint a többi nemzetgazdasági ágban a 9. szakaszban felsorolt alágazatok szintjéig is.

3. A regionális statisztikák eredményeit a NACE Rev. 1 2 számjegyes (ágazati) szintjéig és a Területi Egységek Nómenklatúrájának II. szintjéig kell bontani.

8. szakasz

Az eredmények továbbítása

1. Az eredményeket a beszámolási időszak naptári évének végétől számított 18 hónapon belül kell megadni (az Eurostatnak).

2. Előzetes nemzeti eredményeket, illetve becsléseket kell közölni a referencia-időszak naptári évének végétől számított 10 hónapon belül; az alább felsorolt mutatókra:

12110 (árbevétel),

16110 (foglalkoztatott személyek létszáma).

Ezen előzetes eredményeket a NACE Rev. 1. 3 számjegyes szintig (alágazat) kell bontani, kivéve a NACE Rev. 1. H, I, J és K nemzetgazdasági ágat, amelyeket a 9. szakaszban meghatározott csoportok szerint kell megbontani.

9. szakasz

A tevékenységek csoportosítása

A tevékenységek alábbi csoportosításai a NACE Rev. 1. nómenklatúrára vonatkoznak.

C, D, E ÉS F NEMZETGAZDASÁGI ÁGAK

Bányászat és kőfejtés; feldolgozóipar; villamosenergia-, gáz- és vízellátás; építőipar.

A közösségi statisztikák összeállításának lehetővé tétele érdekében a tagállamoknak a NACE Rev. 1. szerint szakágazati bontásban kell közölni nemzeti adataikat.

G NEMZETGAZDASÁGI ÁG

Nagy- és kiskereskedelem; gépjárművek, motorkerékpárok, személyi és háztartási gépek javítása.

A közösségi statisztikák összeállításának lehetővé tétele érdekében a tagállamoknak a NACE Rev. 1. szerint szakágazati bontásban kell közölni nemzeti adataikat.

H NEMZETGAZDASÁGI ÁG

Szállodák és éttermek

55.1 + 55.2 | "Szállodák" és "Kempingek és egyéb, rövid tartózkodásra szolgáló szálláshelyek" |

55.3 + 55.4 + 55.5 | "Éttermek" és "Bárok" és "Munkahelyi és közétkeztetés" |

I NEMZETGAZDASÁGI ÁG

Szállítás, raktározás és távközlés

60.1 | Vasúti szállítás |

60.21 + 60.22 + 60.23 | "Egyéb szárazföldi szállítás" a "közúti teherszállítás" nélkül |

60.24 | Közúti teherszállítás |

60.3 | Csővezetékes szállítás |

61.1 | Nyílt tengeri és part menti vízi szállítás |

61.2 | Belvízi szállítás |

62 | Légi szállítás |

63.1 + 63.2 + 63.4 | "Szállításhoz kapcsolódó kiegészítő és segédtevékenység" az "utazási irodák és utazásszervezők, egyéb, turizmust segítő tevékenységek" nélkül |

63.3 | "Utazási irodák és utazásszervezők, egyéb, turizmust segítő tevékenységek" |

64.11 | A nemzeti posta tevékenysége |

64.12 | A nemzeti posta tevékenységébe nem tartozó futárposták tevékenysége |

64.2 | Távközlés |

J NEMZETGAZDASÁGI ÁG

Pénzügyi közvetítés

65.11 | Központi banki tevékenység |

65.12 | Egyéb pénzügyi közvetítés |

66.01 | Életbiztosítás |

66.03 | Életbiztosításon kívüli biztosítások |

K NEMZETGAZDASÁGI ÁG

Ingatlannal, bérlettel kapcsolatos és üzleti tevékenységek

70 | Ingatlannal kapcsolatos tevékenységek |

71.1 + 71.2 | "Személygépjármű-kölcsönzés" és "egyéb szállítóeszközök kölcsönzése" |

71.3 | Egyéb gépek és berendezések kölcsönzése |

71.4 | Máshová nem sorolt személyi és háztartási eszközök kölcsönzése |

72 | Számítógéppel kapcsolatos tevékenységek |

73 | Kutatás és fejlesztés |

74.11 + 74.12 + 74.14 + 74.15 | "Jogi tevékenységek" és "számviteli, könyvelési és könyvvizsgálói tevékenységek, adótanácsadás" és "üzleti és vezetési tanácsadó tevékenységek" és "holdingtársaságok vezetési tevékenységei" |

74.13 | Piackutatás és közvélemény-kutatás |

74.2 + 74.3 | "Építészeti és mérnöki tevékenységek és az ehhez kapcsolódó technikai tanácsadás" és "műszaki tesztelés és elemzés" |

74.4 | Hirdetési tevékenység |

74.5 | Munkaerő-toborzás és munkaerő-közvetítés |

74.6 | Nyomozási és biztonsági (őrző-védő) tevékenységek |

74.7 | Takarítói tevékenység |

74.8 | Egyéb, máshová nem sorolt üzleti tevékenységek |

10. szakasz

Jelentések és kísérleti tanulmányok

1. A tagállamok jelentést készítenek a Bizottságnak a NACE Rev. 1. 67 ágazatba, 6602 szakágazatba, 652 alágazatba és az M–O nemzetgazdasági ágba sorolt statisztikai egységekre vonatkozó információk meghatározásáról, szerkezetéről és elérhetőségéről. A Bizottság – e rendelet 13. cikkében meghatározott eljárás szerint – kísérleti tanulmányok sorozatát indítja meg e tevékenységekre vonatkozóan, amelyeket a tagállamoknak legkésőbb az 1998-as referenciaévre be kell fejezniük. E kísérleti tanulmányok célja, hogy felmérjék az e tevékenységek mutatóinak összeállításához szükséges adatok gyűjtésének megvalósíthatóságát, figyelembe véve az adatok hozzáférhetőségének hasznát az adatgyűjtés költségeihez és a vállalkozások terheléséhez viszonyítva.

2. A 9. szakaszban felsorolt tevékenységekre vonatkozóan a tagállamok jelentést készítenek a Bizottságnak a következő mutatók összeállításához szükséges adatok hozzáférhetőségéről:

Kód | Cím | Megjegyzés |

12 18 0 | Pénzügyi eredmény | Csak jogi személyeknek |

14 11 0 | Termékek és szolgáltatások Közösségen belüli értékesítési árbevétele | |

14 12 0 | Termékek és szolgáltatások Közösségen kívüli exportárbevétele | |

14 21 0 | Termékek és szolgáltatások Közösségen belüli beszerzése | |

14 22 0 | Termékek és szolgáltatások közösségen kívüli importja | |

15 11 0 | Tárgyi eszközök bruttó beruházása | Csak regionális adatokhoz |

A Bizottság – e rendelet 13. cikkében meghatározott eljárás szerint – kísérleti tanulmányok sorozatát indítja meg e tevékenységekre vonatkozóan, amelyeket a tagállamoknak legkésőbb az 1998-as referenciaévre be kell fejezniük. E kísérleti tanulmányok célja, hogy felmérjék az e mutatók mutatóinak összeállításához szükséges adatok gyűjtésének megvalósíthatóságát, figyelembe véve az adatok hozzáférhetőségének hasznát az adatgyűjtés költségeihez és a vállalkozások terheléséhez viszonyítva.

3. A NACE Rev. 1. G–K nemzetgazdasági ágairól a tagállamok jelentést készítenek a Bizottságnak a GATS-ban meghatározott nem belföldi gazdasági egységek létezése vagy többségi ellenőrzése szerinti adatok bontásához szükséges adatok hozzáférhetőségéről. A Bizottság – e rendelet 13. cikkében meghatározott eljárás szerint – kísérleti tanulmányok sorozatát indítja meg e tevékenységekről, amelyeket a tagállamoknak legkésőbb az 1998-as referenciaévre be kell fejezniük. E kísérleti tanulmányok célja, hogy felmérjék e bontások eredményeinek összeállításához szükséges adatok gyűjtésének megvalósíthatóságát, figyelembe véve az adatok hozzáférhetőségének hasznát az adatgyűjtés költségeihez és a vállalkozások terheléséhez viszonyítva.

4. A Bizottság tájékoztatja a Tanácsot az (1), (2) és (3) bekezdésben felsorolt tevékenységek, mutatókhoz és bontásokhoz összeállítandó statisztikák lehetőségeiről és ajánlást csatol e tevékenységek, mutatók és bontások némelyikének vagy mindegyikének a 4., 7. és 9. részben szereplő listákra történő felvételére.

11. szakasz

Átmeneti időszak

E mellékletben meghatározott közös modulnál az átmeneti időszak nem haladhatja meg az 5. szakaszban megjelölt statisztikák összeállításának első beszámolás éveit követő négy évet.

--------------------------------------------------

2. MELLÉKLET

RÉSZLETES MODUL AZ IPAR SZERKEZETI STATISZTIKÁIHOZ

1. szakasz

Célok

E melléklet célja, hogy az ipar nemzetgazdasági ágazat szerkezetére, tevékenységére, versenyképességére és teljesítményére vonatkozó közösségi statisztikák összegyűjtésének, összeállításának, közlésének és értékelésének közös keretét megteremtse.

2. szakasz

Alkalmazási kör

Az összeállítandó statisztikák e rendelet 2. cikkének i., ii., iii., iv. és v. alpontjában megjelölt tárgykörökre vonatkoznak, főként:

- az ipari tevékenységek szerkezetének, tevékenységének, teljesítményének és versenyképességének részletes elemzésére vonatkozó statisztikák központi listájára, és

- a különleges témák tanulmányozására szolgáló statisztikák egy további listájára.

3. szakasz

Felvételi kör

A statisztikákat a NACE Rev. 1. C, D és E nemzetgazdasági ágakba tartozó valamennyi tevékenységre vonatkozóan kell összeállítani. E nemzetgazdasági ágak a következő tevékenységeket foglalják magukban: bányászat és kőfejtés (C), feldolgozóipar (D), valamint villamosenergia-, gáz- és vízszolgáltatás (E). A vállalkozási statisztikák a főtevékenységük szerint a C, D és E nemzetgazdasági ágba sorolt valamennyi gazdasági egységre vonatkoznak.

4. szakasz

Mutatók

1. Az alábbiakban megadott mutatók és statisztikák listái – ha szükséges – jelzik, hogy milyen statisztikai egységre vonatkozóan kell a statisztikát összeállítani és azt, hogy éves vagy többéves gyakorisággal kell-e azokat elkészíteni. A dőlt betűvel szedett statisztikák és mutatók a közös modulnál szereplő listában is szerepelnek.

2. Éves demográfiai statisztikák:

Kód | Cím | Megjegyzés |

11 11 0 | A gazdasági egységek száma | |

11 12 0 | Az év során létrejött gazdasági egységek száma | |

11 13 0 | Az év során megszűnt gazdasági egységek száma | |

11 21 0 | Telepek száma | |

11 31 0 | Szakosodott egységek száma | |

3. Gazdasági egység szintű mutatók, amelyekre éves statisztikákat kell összeállítani:

Kód | Cím | Megjegyzés |

12 11 0 | Árbevétel | |

12 12 0 | Termelési érték | |

12 13 0 | A termékek újraeladásából származó bruttó árrés | |

12 14 0 | Alapáron számított hozzáadott érték | Választható közlés |

12 15 0 | Tényezőköltségen számított hozzáadott érték | |

12 17 0 | Bruttó üzemi eredmény | |

13 11 0 | Beszerzett áruk és szolgáltatások | |

13 12 0 | Változatlan állapotban történő viszonteladás céljából beszerzett áruk és szolgáltatások | |

13 13 1 | Ügynöki megbízással dolgozó munkatársak részére folyósított kifizetések | |

13 21 3 | A késztermékek és befejezetlen termelés készletváltozása | |

13 32 0 | Keresetek | |

13 33 0 | Társadalombiztosítási költségek | |

13 41 1 | Termékek hosszú távú bérbevételével, operatív lízingelésével kapcsolatos kifizetések | |

15 12 0 | Bruttó földberuházások | |

15 13 0 | Meglévő épületek és építmények bruttó beruházása | |

15 14 0 | Épületek építésére és átalakítására irányuló bruttó beruházások | |

15 15 0 | Bruttó gép és berendezés beruházás | |

15 21 0 | Tárgyi eszközök értékesítése | |

15 31 0 | Pénzügyi lízingszerződés keretében megszerzett tárgyi eszközök értéke | |

16 11 0 | Foglalkoztatott személyek létszáma | |

16 13 0 | Alkalmazottak létszáma | |

16 13 1 | Részmunkaidős alkalmazottak létszáma | |

16 13 2 | Ipari tanulók létlétszáma | |

16 14 0 | Alkalmazottak létszáma teljes munkaidős alkalmazottakra átszámítva | |

16 15 0 | Az alkalmazottak ledolgozott munkaóráinak száma | |

18 11 0 | A NACE Rev. 1. három számjegyű szintjén meghatározott főtevékenységből származó árbevétel | |

18 12 0 | Ipari tevékenységből származó árbevétel | |

18 15 0 | Szolgáltatási tevékenységből származó árbevétel | |

18 16 0 | Vásárlási és újraeladási, kereskedelmi tevékenységből és közvetítői tevékenységből származó árbevétel | |

20 11 0 | Energiatermékek vásárlása (értékben kifejezve) | Az E nemzetgazdasági ág kivételével |

21 11 0 | Beruházás szennyezés-ellenőrző berendezésekbe és üzemekbe, valamint különleges szennyezésgátló tartozékokba (főként csővégberendezésekbe) | |

22 11 0 | Összes belső kutatási és kísérleti-fejlesztési kiadás | |

22 12 0 | A kutató, kísérleti-fejlesztő személyzet létszáma | |

4. Gazdasági egység szintű mutatók, amelyekre többévenként kell statisztikákat összeállítani:

Kód | Cím | Megjegyzés |

15 42 0 | Bruttó beruházás koncessziókba, szabadalmakba, licencekbe, védjegyekbe és hasonló jogokba | |

15 44 1 | Beruházás vásárolt szoftverbe | |

15 44 2 | Beruházás az egység által előállított szoftverbe | Választható |

16 13 5 | Otthon dolgozók létszáma | 17/18/19/21/22/25/28/31/32/36 ágazatok |

20 21 0 | Kőszénvásárlás (értékben kifejezve) | Az E nemzetgazdasági ág kivételével |

20 22 0 | Kokszvásárlás (értékben kifejezve) | Az E rész kivételével |

20 23 0 | Kőszénbrikett vásárlása (értékben kifejezve) | Az E nemzetgazdasági ág kivételével |

20 24 0 | Gázolaj vásárlása (értékben kifejezve) | Az E rész kivételével |

20 25 0 | Nehéz fűtőolaj vásárlása (értékben kifejezve) | Az E nemzetgazdasági ág kivételével |

20 26 0 | Egyéb kőolajtermékek vásárlása (értékben kifejezve) | Az E rész kivételével |

20 27 0 | Földgáz vásárlása (értékben kifejezve) | Az E nemzetgazdasági ág kivételével |

20 28 0 | Gázszármazékok vásárlása (értékben kifejezve) | Az E rész kivételével |

20 29 0 | Újrahasznosítható energiaforrások vásárlása (értékben kifejezve) | Az E nemzetgazdasági ág kivételével |

20 30 0 | Hő vásárlása (értékben kifejezve) | Az E rész kivételével |

20 31 0 | Villamos energia vásárlása (értékben kifejezve) | Az E nemzetgazdasági ág kivételével |

23 11 0 | Alvállalkozóknak folyósított kifizetések | |

5. Azon mutatók, amelyekre éves, regionális statisztikákat kell összeállítani:

Kód | Cím | Megjegyzés |

13 32 0 | Keresetek | |

15 11 0 | Tárgyi eszközök bruttó beruházása | |

16 11 0 | Foglalkoztatott személyek létszáma | |

6. Szakosodott egység szintű, évente összeállítandó mutatók:

Kód | Cím | Megjegyzés |

12 11 0 | Árbevétel | |

12 12 0 | Termelési érték | |

13 32 0 | Keresetek | |

15 11 0 | Tárgyi eszközök bruttó beruházása | |

16 11 0 | Foglalkoztatott személyek létszáma | |

7. A 9. részben felsorolt mutatókra kísérleti tanulmányokat kell végezni.

5. szakasz

Az első referenciaév

1. Az 1995-ös naptári év az első referenciaév, amelyről az éves statisztikákat el kell készíteni. A többévenkénti mutatókat az alábbi referenciaévekre kell először összeállítani:

1997-es naptári év: | Kódok | 20 21 0-től 20 31 0-ig, 15 42 0, 15 44 1 és 15 44 2 |

1999-es naptári év: | Kódok | 23 11 0 |

2000-es naptári év: | Kódok | 16 13 5 |

2. A többévenkénti statisztikákat legalább ötévenként kell összeállítani.

6. szakasz

Jelentés a statisztikák minőségéről

A tagállamoknak valamennyi kulcsfontosságú mutató vonatkozásában jelezniük kell a pontosság mértékét a 95 %-os konfidenciaszinthez viszonyítva, amelyet a Bizottság e rendelet 14. cikkében meghatározott jelentésben szerepeltetni fog, figyelembe véve az említett cikk alkalmazását az egyes tagállamokban. A kulcsfontosságú mutatókat a Bizottság határozza meg az e rendelet 13. cikkében meghatározott eljárás szerint.

7. szakasz

Az eredmények közzététele

1. Az eredményeket a NACE Rev. 1. szerinti 4 számjegyű szintig (szakágazat) kell lebontani.

2. Néhány adatot meg kell bontani méret szerinti osztályokra és a NACE Rev. 1. 3 számjegyes szintjén (alágazat) is.

3. Bizonyos adatokat meg kell bontani az állami, illetve a magánszektorba tartozó vállalkozásokra, a NACE Rev. 1. 3 számjegyes szintjén (alágazat).

4. A szakosodott egység szinten összeállított statisztikák eredményeit a NACE Rev. 1. 4 számjegyes szintjéig (szakágazat) kell lebontani.

5. A regionális statisztikák eredményeit egyidejűleg meg kell bontani a NACE Rev. 1. 2 számjegyes szintjéig (ágazat) és a Statisztikai Célú Területi Egységek Nómenklatúrája (NUTS) II. szintjéig.

6. A környezetvédelmi beruházásokra vonatkozó 21110-es mutató eredményeit a NACE Rev. 1. alábbi csoportosításai szerint kell összeállítani:

C nemzetgazdasági ág

DA alág

DB és DC alág

DD alág

DE alág

DF alág

DG és DH alág

DI alág

27-es ágazat

28-as ágazat

DK és DL és DEM és DN alág

40-es ágazat

41-es ágazat

8. szakasz

Az eredmények továbbítása

Az eredményeket a referencia-időszak naptári évének végétől számított 18 hónapon belül kell megadni.

Előzetes nemzeti eredményeket, illetve becsléseket kell közölni a referencia-időszak naptári évének végétől számított 10 hónapon belül a 4. szakasz (3) bekezdésében szereplő vállalkozási statisztikák alább felsorolt jellemzőire:

Kódok | 11 11 0 | (A gazdasági egységek száma) |

12 11 0 | (Árbevétel) |

12 12 0 | (Termelési érték) |

13 11 0 | (Beszerzett áruk és szolgáltatások) |

13 32 0 | (Keresetek) |

15 11 0 | (Tárgyi eszközök bruttó beruházásai) |

16 11 0 | (Foglalkoztatott személyek száma) |

Ezen előzetes eredményeket a NACE Rev. 1. 3 számjegyes szinten (alágazat) kell megadni.

9. szakasz

Jelentések és kísérleti tanulmányok

A tagállamok a Bizottságot jelentésben tájékoztatják a következő mutatókra vonatkozó eredmények összeállításához szükséges adatokhoz való hozzáférésről:

Kód | Cím | Megjegyzés |

12 16 0 | Rendszeres tevékenységből származó jövedelem | Csak jogi személyek |

12 18 0 | Pénzügyi eredmény | Csak jogi személyek |

12 19 0 | Bruttó rendszeres nyereség | Csak jogi személyek |

12 20 0 | Éves nyereség vagy veszteség | Csak jogi személyek |

14 11 0 | Termékek és szolgáltatások Közösségen belüli értékesítési árbevétel | |

14 12 0 | Termékek és szolgáltatások Közösségen kívüli exportárbevétele | |

14 21 0 | Termékek és szolgáltatások Közösségen belüli vétele | |

14 22 0 | Termékek és szolgáltatások behozatala a Közösségen kívülről | |

15 43 0 | Marketingkiadások | |

15 61 0 | Részvények és részesedési jegyek vásárlása | Csak jogi személyek |

15 62 0 | Részvények és részesedési jegyek eladása | Csak jogi személyek |

21 12 0 | Beruházás tisztább technológiához (integrált technológiához) kapcsolódó felszerelésekbe és üzemekbe | |

21 14 0 | Teljes folyó környezetvédelmi kiadások | |

23 12 0 | Alvállalkozói szerződésekből származó bevétel | |

A Bizottság, az e rendelet 13. cikkében meghatározott eljárás szerint, kísérleti tanulmányok sorozatát indítja meg e tevékenységekre vonatkozóan, amelyeket a tagállamoknak legkésőbb az 1998-as referenciaévre be kell fejezniük. E kísérleti tanulmányok célja, hogy felmérjék e mutatók összeállításához szükséges adatok gyűjtésének megvalósíthatóságát, figyelembe véve az adatok hozzáférhetőségének hasznát az adatgyűjtés költségeihez és a vállalkozások terheléséhez viszonyítva. A Bizottság tájékoztatja a Tanácsot a mutatókra vonatkozó statisztikák összeállításának lehetőségeiről és javaslatot tesz e mutatók némelyikének vagy mindegyikének a 4. szakaszban szereplő listákra történő felvételére.

10. szakasz

Átmeneti időszak

E mellékletben meghatározott közös modulnál az átmeneti időszak nem haladhatja meg az 5. szakaszban megjelölt statisztikák összeállításának első referenciaéveit követő négy évet.

--------------------------------------------------

3. MELLÉKLET

RÉSZLETES MODUL A FORGALMAZÁS ÉS KERESKEDELEM SZERKEZETI STATISZTIKÁIHOZ

1. szakasz

Célok

E melléklet célja, hogy a forgalmazás és kereskedelem nemzetgazdasági ágazat szerkezetére, tevékenységére, versenyképességére és teljesítményére vonatkozó közösségi statisztikák összegyűjtésének, összeállításának, közlésének és értékelésének közös keretét megteremtse.

2. szakasz

Alkalmazási kör

Az összeállítandó statisztikák e rendelet 2. cikkének i., ii., iii. és vi. alpontjában megjelölt tárgykörökre vonatkoznak, főként:

- a forgalmazási és kereskedelemi hálózat szerkezetére és fejlődésére,

- a forgalmazási tevékenységre és értékesítési formákra, valamint az ellátási és eladási módszerekre.

3. szakasz

Felvételi kör

1. A statisztikákat a NACE Rev. 1. G nemzetgazdasági ágba tartozó valamennyi tevékenységre kell összeállítani. E nemzetgazdasági ág a következő tevékenységeket foglalja magában: nagy- és kiskereskedelmi tevékenységek, gépjárművek, motorkerékpárok, személyi és háztartási eszközök javítása. A vállalkozási statisztikák a főtevékenységük szerint a G nemzetgazdasági ágba sorolt valamennyi gazdasági egységre vonatkoznak.

2. Ha a NACE Rev. 1. G nemzetgazdasági ág valamelyik ágazatában az árbevétel összege és a foglalkoztatott személyek létszáma egy tagállamban általában a teljes közösségi érték egy százalékánál kevesebbet tesz ki, az e mellékletben meghatározott információk közül azokat, amelyeket az 1. melléklet nem tartalmaz, e rendelet értelmében nem kell begyűjteni.

3. Ha az a közösségi politikai követelmények szempontjából szükséges, a Bizottság, e rendelet 13. cikkében meghatározott eljárás szerint, kérheti a (2) bekezdésben megjelölt adatok alkalomszerű összegyűjtését.

4. szakasz

Mutatók

1. Az alábbiakban megadott mutatók listája jelzi – ahol ez lényeges –, hogy milyen statisztikai egységre vonatkozóan kell a statisztikákat összeállítani, és azt, hogy éves vagy többéves gyakorisággal kell azokat elkészíteni. A dőlt betűvel szedett statisztikák és mutatók a közös modulnál szereplő listában is szerepelnek.

2. Éves demográfiai statisztikák:

Kód | Cím | Megjegyzés |

Demográfiai adatok

11 11 0 | Gazdasági egységek száma | |

11 21 0 | Telepek száma | |

3. Gazdasági egységű szintű mutatók, amelyekre éves statisztikákat kell összeállítani:

Kód | Cím | Megjegyzés |

Számviteli adatok

12 11 0 | Árbevétel | |

12 12 0 | Termelési érték | |

12 13 0 | A termékek újraeladásából származó bruttó árrés | |

12 14 0 | Alapáron számított hozzáadott érték | Választható |

12 15 0 | Tényezőköltségen számított hozzáadott érték | |

12 17 0 | Bruttó üzemi eredmény | |

13 11 0 | Beszerzett áruk és szolgáltatások | |

13 12 0 | Változatlan állapotban történő viszonteladás céljából beszerzett áruk és szolgáltatások | |

13 21 0 | Áruk és szolgáltatások készletváltozása | |

13 21 1 | Változatlan formában továbbértékesítésre beszerzett áruk és szolgáltatások készletváltozása | |

13 31 0 | Munkaerőköltségek | |

13 32 0 | Keresetek | |

A tőkeszámlára vonatkozó adatok

15 11 0 | Tárgyi eszközök bruttó beruházásai | |

15 12 0 | Bruttó földberuházások | |

15 13 0 | Meglévő épületek és építmények bruttó beruházása | |

15 14 0 | Épületek építésére és átalakítására irányuló bruttó beruházások | |

15 15 0 | Bruttó gép és berendezés beruházások | |

15 21 0 | Tárgyi eszközök értékesítése | |

15 31 0 | Pénzügyi lízingszerződés keretében megszerzett tárgyi eszközök értéke | |

Foglalkoztatási adatok

16 11 0 | Foglalkoztatott személyek létszáma | |

16 13 0 | Alkalmazottak létszáma | |

16 13 1 | Részmunkaidős alkalmazottak létszáma | |

Az árbevétel bontása tevékenységi fajtánként

18 10 0 | Mezőgazdaságból, erdészetből, halászatból és ipari tevékenységből származó árbevétel | |

18 13 0 | Vásárlási és újraeladási, kereskedelmi tevékenységből származó árbevétel | |

18 14 0 | Közvetítői tevékenységből származó árbevétel (ügynökök) | |

18 15 0 | Szolgáltatási tevékenységből származó árbevétel | |

4. Gazdasági egységi szintű mutatókra, amelyekre többévenként kell statisztikákat összeállítani:

Kód | Cím | Megjegyzés |

Információ a működési költségekről a munkaerőköltségek kivételével

13 41 0 | Épületekkel és felszerelésekkel kapcsolatos működési költségek | Választható |

13 42 0 | Értékesítési költségek | Választható |

13 43 0 | Egyéb működési költségek | Választható |

| Információ a gazdasági egység által végzett kereskedelem formáiról | Csak az 52. ágazatban |

17 32 0 | Kiskereskedelmi üzletek száma | |

17 33 0 | A kiskereskedelemben működő kiskereskedelmi egységek eladási területének kategóriája | |

17 34 0 | Az állandó piaci elárusítóhelyek és/vagy bódék száma | |

Az árbevétel bontása terméktípusonként

18 21 0 | Az árbevétel megoszlása termékenként (a CPA G nemzetgazdasági ága szerint) | |

Információ a szállítók és a vevők típusairól

| Az árbevétel százalékos megoszlása a vevők típusa szerint, mégpedig | Csak az 51. ágazatban |

25 11 1 | Viszonteladó kereskedők: kiskereskedők | Választható |

25 11 2 | Szakmai felhasználók (nagykereskedők, mások) | Választható |

25 11 3 | Végső fogyasztók (kiskereskedelmi tevékenység) | Választható |

| A vásárlások százalékos aránya szállítótípusonként, mégpedig | Csak az 52 ágazatban |

25 21 1 | Nagykereskedők, beszerzőcsoportok | Választható |

25 21 2 | Termelők | Választható |

5. Azon mutatók, amelyekre éves, regionális statisztikákat kell összeállítani:

Kód | Cím | Megjegyzés |

13320 | Keresetek | |

15110 | Tárgyi eszközök bruttó beruházása | Választható |

16110 | Foglalkoztatott személyek létszáma | |

6. Azon mutatók, amelyekre többévenkénti, regionális statisztikákat kell összeállítani:

Kód | Cím | Megjegyzés |

Számviteli adatok

12 11 0 | Árbevétel | Csak az 50. és 52. ágazatban |

Információ a gazdasági egység által végzett kereskedelem formáiról

17 33 1 | Eladási terület | Csak az 52. ágazatban |

7. A 9. szakaszban felsorolt mutatókra kísérleti tanulmányokat kell végezni.

5. szakasz

Az első referenciaév

1. Az 1995-ös naptári év az első referenciaév, amelyről az éves statisztikákat el kell készíteni. A NACE Rev. 1. egyes ágazataiban a többévenkénti regionális mutatókra az első referenciaév a következő:

52 ágazat: | 1997 |

51 ágazat: | 1998 |

Regionális statisztikák: | 1999 |

50 ágazat: | 2000 |

2. A többévenkénti gyakoriság öt év.

6. szakasz

Jelentés a statisztikák minőségéről

A tagállamoknak valamennyi kulcsfontosságú jellemző vonatkozásában jelezniük kell a 95 %-os konfidenciaszinthez, a pontosság mértékét, amit a Bizottság szerepeltetni fog az e rendelet 14. cikkében előírt jelentésben, figyelembe véve az említett cikk alkalmazását az egyes tagállamokban. A kulcsfontosságú mutatókat a Bizottság fogja meghatározni az e rendelet 13. cikkében lefektetett eljárás szerint.

7. szakasz

Az eredmények közzététele

1. A célból, hogy közösségi összesítéseket lehessen összeállítani, a tagállamoknak a nemzeti részeredményeket a NACE Rev. 1. szakágazati szintjéig lebontva kell megadniuk.

2. Bizonyos adatokat méret szerinti osztályokra is le kell bontani a NACE Rev. 1. valamennyi alágazatára vonatkozóan.

3. A regionális statisztikákat egyidejűleg le kell bontani a NACE Rev. 1. 3 számjegyű szintjéig (alágazat) és a Statisztikai Célú Területi Egységek Nómenklatúrája (NUTS) II. szintjéig.

4. A többévenként összeállítandó regionális statisztikáknak valamennyi olyan helyi egységre kell vonatkozniuk, amelyek fő tevékenysége a G nemzetgazdasági ágba tartozik. E felvételi kör azonban a NACE Rev. 1. G nemzetgazdasági ágba sorolt gazdasági egységekhez tartozó helyi egységekre korlátozható, ha e populáció a teljes felvételi kör 95 %-át lefedi. Ezt az arányt a gazdasági egységek regiszteréből hozzáférhető foglalkoztatási jellemző felhasználásával lehet kiszámítani.

8. szakasz

Az eredmények továbbítása

1. Az eredményeket a referencia-időszak naptári évének végétől számított 18 hónapon belül kell megadni.

2. Előzetes nemzeti eredményeket, illetve becsléseket kell közölni a referencia-időszak naptári évének végétől számított 10 hónapon belül az alább felsorolt mutatókra:

12 11 0 (Árbevétel)

16 11 0 (Foglalkoztatott személyek létszáma)

Ezen előzetes eredményeket a NACE Rev. 1. 3 számjegyes szinten (alágazat) kell megadni.

9. szakasz

Jelentések és kísérleti tanulmányok

A tagállamok a Bizottságot jelentésben tájékoztatják a következő mutatókra vonatkozó adatok összeállításához szükséges adatokhoz való hozzáférésről:

Kód | Cím | Megjegyzés |

12 18 0 | Pénzügyi eredmény | Csak jogi személyek |

13 41 0 | Épületekkel és felszerelésekkel kapcsolatos működési költségek | |

13 42 0 | Értékesítési költségek | |

13 43 0 | Egyéb működési költségek | |

14 11 0 | Termékek és szolgáltatások Közösségen belüli értékesítési árbevétele | |

14 12 0 | Termékek és szolgáltatások Közösségen kívüli exportárbevétele | |

14 21 0 | Termékek és szolgáltatások Közösségen belüli vétele | |

14 22 0 | Termékek és szolgáltatások behozatala a Közösségen kívülről | |

15 11 0 | Tárgyi eszközök bruttó beruházásai | Csak a regionális statisztikáknál |

15 41 0 | Immateriális állóeszközök beszerzése | |

17 11 0 | Azon gazdasági egységek száma, amelyek más gazdasági egységekkel társulási vagy együttműködési megállapodást kötöttek | |

17 31 0 | Információ a gazdasági egységek által végzett kereskedelem formáiról | Csak az 52 ágazatban |

25 11 1 | Viszonteladó kereskedők: kiskereskedők | |

25 11 2 | Szakmai felhasználók (nagykereskedők, mások) | |

25 11 3 | Végső fogyasztók (kiskereskedelmi tevékenység) | |

25 21 1 | Nagykereskedők, vásárlócsoportok | |

25 21 2 | Termelők | |

A Bizottság, e rendelet 13. cikkében meghatározott eljárás szerint, kísérleti tanulmányok sorozatát indítja meg e tevékenységek vonatkozásában, amelyeket a tagállamoknak legkésőbb az 1998-as referenciaévre be kell fejezniük. E kísérleti tanulmányok célja, hogy felmérjék e mutatók eredményeinek összeállításához szükséges adatok gyűjtésének megvalósíthatóságát, figyelembe véve az adatok hozzáférhetőségének hasznát az adatgyűjtés költségeihez és a vállalkozások terheléséhez viszonyítva. A Bizottság tájékoztatja a Tanácsot a fenti mutatókra vonatkozó statisztikák összeállításának lehetőségeiről és javaslatot tesz e mutatók némelyikének vagy mindegyikének a 4. szakaszban szereplő listákra történő felvételére.

10. szakasz

Átmeneti időszak

E mellékletben meghatározott közös modulnál az átmeneti időszak nem haladhatja meg az 5. szakaszban megjelölt statisztikák összeállításának első referenciaéveit követő négy évet.

--------------------------------------------------

4. MELLÉKLET

KÖZÖS MODUL AZ ÉPÍTŐIPAR SZERKEZETI STATISZTIKÁIHOZ

1. szakasz

Célok

E melléklet célja, hogy az építőipar nemzetgazdasági ágazat szerkezetére, tevékenységére, versenyképességére és teljesítményére vonatkozó közösségi statisztikák összegyűjtésének, összeállításának, közlésének és értékelésének közös keretét megteremtse.

2. szakasz

Alkalmazási kör

Az összeállítandó statisztikák e rendelet 2. cikkének i., ii., iii., iv. és v. alpontjában megjelölt tárgykörökre vonatkoznak, főként:

- az építőipari tevékenységek szerkezetének, tevékenységének, teljesítményének és versenyképességének részletes elemzésére vonatkozó statisztikák központi listájára,

- a különleges témák tanulmányozására szolgáló statisztikák egy további listájára.

3. szakasz

Felvételi kör

1. A statisztikákat a NACE Rev. 1. F nemzetgazdasági ágba tartozó valamennyi tevékenységre kell összeállítani. A vállalkozási statisztikák a főtevékenységük szerint az F nemzetgazdasági ágba sorolt valamennyi gazdasági egységre vonatkoznak.

2. Ha a NACE Rev. 1. F nemzetgazdasági ág valamelyik ágazatában az árbevétel összege és a foglalkoztatott személyek létszáma egy tagállamban a teljes közösségi érték egy százalékánál kevesebbet tesz ki, az e mellékletben meghatározott információk közül azokat, amelyeket az 1. melléklet nem tartalmaz, e rendelet értelmében nem kell begyűjteni.

3. Ha az a közösségi politikai követelmények szempontjából szükséges, a Bizottság, e rendelet 13. cikkében meghatározott eljárás szerint, kérheti a (2) bekezdésben megjelölt adatok alkalomszerű összegyűjtését.

4. szakasz

Mutatók

1. Az alábbiakban megadott mutatók listája jelzi – ahol ez lényeges –, hogy milyen statisztikai egységre vonatkozóan kell a statisztikákat összeállítani és azt, hogy éves vagy többéves gyakorisággal kell-e azokat elkészíteni. A dőlt betűvel szedett statisztikák és mutatók a közös modulnál szereplő listában is szerepelnek.

2. Éves demográfiai statisztikák:

Kód | Cím | Megjegyzés |

11 11 0 | A gazdasági egységek száma | |

11 12 0 | Az év során létrejött gazdasági egységek száma | |

11 13 0 | Az év során megszűnt gazdasági egységek száma | |

11 21 0 | Telepek száma | |

3. Gazdasági egység szintű mutatók, amelyekre éves statisztikákat kell összeállítani:

Kód | Cím | Megjegyzés |

12 11 0 | Árbevétel | |

12 12 0 | Termelési érték | |

12 13 0 | A termékek újraeladásából származó bruttó árrés | A 451. és a 452. alágazatnál választható |

12 14 0 | Alapáron számított hozzáadott érték | Választható |

12 15 0 | Tényezőköltségen számított hozzáadott érték | |

12 17 0 | Bruttó üzemi eredmény | |

13 11 0 | Beszerzett áruk és szolgáltatások | |

13 12 0 | Változatlan állapotban történő viszonteladás céljából beszerzett áruk és szolgáltatások | A 451. és a 452. alágazatnál választható |

13 13 1 | Ügynöki megbízással dolgozó munkatársak részére folyósított kifizetések | |

13 21 3 | A késztermékek és a befejezetlen termelés készletváltozása | |

13 32 0 | Keresetek | |

13 33 0 | Társadalombiztosítási költségek | |

13 41 1 | Termékek hosszú távú bérbevételével, operatív lízingelésével kapcsolatos kifizetések | |

15 12 0 | Bruttó földberuházások | |

15 13 0 | Meglévő épületek és építmények bruttó beruházása | |

15 14 0 | Épületek építésére és átalakítására irányuló bruttó beruházás | |

15 15 0 | Bruttó gép és berendezés beruházás | |

15 21 0 | Tárgyi eszközök értékesítése | |

15 31 0 | Pénzügyi lízingszerződés keretében megszerzett tárgyi eszközök értéke | |

16 11 0 | Foglalkoztatott személyek létszáma | |

16 13 0 | Alkalmazottak létszáma | |

16 14 0 | Alkalmazottak létszáma teljes munkaidős alkalmazottra átszámítva | |

16 15 0 | Az alkalmazottak által ledolgozott munkaórák száma | |

18 11 0 | A NACE Rev. 1. három számjegyű szintjén meghatározott főtevékenységből származó árbevétel | |

18 12 1 | Ipari, kivéve építőipari, tevékenységből származó árbevétel | |

18 12 2 | Építőipari tevékenységből származó árbevétel | |

18 15 0 | Szolgáltatási tevékenységből származó árbevétel | |

18 16 0 | Vásárlási és újraeladási, kereskedelmi tevékenységből és közvetítői tevékenységből származó árbevétel | |

18 31 0 | Építésből származó árbevétel | Csak a 451. és 452. alágazatnál |

18 32 0 | Építőmérnöki tevékenységből származó árbevétel | Csak a 541. és 452. alágazatnál |

20 11 0 | Energia(ipari) termékek vásárlása (értékben kifejezve) | |

22 11 0 | Összes belső kutatási és kísérleti fejlesztési kiadás | |

22 12 0 | A kutató, kísérleti-fejlesztő személyzet összlétszáma | |

4. Gazdasági egység szintű mutatók, amelyekre többévenként kell statisztikákat összeállítani:

Kód | Cím | Megjegyzés |

15 42 0 | Bruttó beruházás koncessziókba, szabadalmakba, licencekbe, védjegyekbe és hasonló jogokba | Választható |

15 44 1 | Beruházás vásárolt szoftverbe | |

15 44 2 | Beruházás az egység által előállított szoftverbe | Választható |

16 13 1 | Részmunkaidős alkalmazottak létszáma | |

16 13 2 | Ipari tanulók létszáma | |

20 21 0 | Kőszénvásárlás (értékben kifejezve) | Választható |

20 22 0 | Kokszvásárlás (értékben kifejezve) | Választható |

20 23 0 | Kőszénbrikett vásárlása (értékben kifejezve) | Választható |

20 24 0 | Gázolaj vásárlása (értékben kifejezve) | Választható |

20 25 0 | Nehéz fűtőolaj vásárlása (értékben kifejezve) | Választható |

20 26 0 | Egyéb kőolajtermékek vásárlása (értékben kifejezve) | Választható |

20 27 0 | Földgáz vásárlása (értékben kifejezve) | Választható |

20 28 0 | Gázszármazékok vásárlása (értékben kifejezve) | Választható |

20 29 0 | Megújítható energiaforrások vásárlása (értékben kifejezve) | Választható |

20 30 0 | Hő vásárlása (értékben kifejezve) | Választható |

20 31 0 | Villamos energia vásárlása (értékben kifejezve) | Választható |

23 11 0 | Alvállalkozóknak folyósított kifizetések | |

23 12 0 | Alvállalkozásból származó bevétel | |

5. Azon mutatók, amelyekre éves, regionális statisztikákat kell összeállítani:

Kód | Cím | Megjegyzés |

13 32 0 | Keresetek | |

15 11 0 | Tárgyi eszközök bruttó beruházása | Választható |

16 11 0 | Foglalkoztatott személyek létszáma | |

6. Szakosodott egység szintű mutatók, amelyekre éves statisztikákat kell összeállítani:

Kód | Cím | Megjegyzés |

12 11 0 | Árbevétel | |

12 12 0 | Termelési érték | |

13 32 0 | Keresetek | |

15 11 0 | Tárgyi eszközök bruttó beruházása | |

16 11 0 | Foglalkoztatott személyek létszáma | |

7. A 9. szakaszban felsorolt mutatókra kísérleti tanulmányokat kell végezni.

5. szakasz

Az első referenciaév

1. Az 1995-ös naptári év az első referenciaév, amelyről az éves statisztikákat el kell készíteni. A többévenkénti mutatókat az alábbi referenciaévekre kell először összeállítani:

1997-es naptári év: | Kódok | 20210-től 20310-ig,15420, 15441 és 15442 |

1998-as naptári év: | Kódok | 16131 és 16132 |

1999-es naptári év: | Kódok | 23110 és 23120 |

2. A többévenkénti statisztikákat legalább ötévenként kell összeállítani.

6. szakasz

Jelentés a statisztikák minőségéről

A tagállamoknak a 4. szakasz 4. pontjában felsorolt kulcsfontosságú mutatókra vonatkozóan jelezniük kell a 95 %-os konfidenciaszinthez a pontosság mértékét, amit a Bizottság szerepeltetni fog e rendelet 14. cikkében előírt jelentésbe, figyelembe véve az említett cikk alkalmazását az egyes tagállamokban. A kulcsfontosságú mutatókat a Bizottság fogja meghatározni e rendelet 13. cikkében lefektetett eljárás szerint.

7. szakasz

Az eredmények közzététele

1. Az eredményeket, kivéve a 22 11 0, 22 12 0, 15 42 0, 15 44 1 és a 15 44 2-es mutatókat, a NACE Rev. 1. 4 számjegyes szintig (szakágazat) kell lebontani.

A 15 42 0, 15 44 1 és 15 44 2-es mutatókat a NACE Rev. 1. 3 számjegyes szintjéig (alágazat) kell bontani.

A 22 11 0 és 22 12 0-as mutatókat a NACE Rev. 1. 2 számjegyes szintjéig (ágazat) kell lebontani.

2. Bizonyos adatokat meg kell bontani méret szerinti osztályokra a NACE Rev. 1. 3 számjegyes szintjén (alágazat).

3. Bizonyos adatokat meg kell bontani a köz-, illetve a magánszektorba tartozó vállalkozásokra, a NACE Rev. 1. 3 számjegyes szintjén (alágazat).

4. A szakosodott egység szinten összeállított statisztikák eredményeit a NACE Rev. 1. 4 számjegyes szintjéig (szakágazat) kell lebontani.

5. A regionális statisztikák eredményeit egyidejűleg meg kell bontani a NACE Rev. 1, 2 számjegyes szintjéig (ágazat) és a Statisztikai Célú Területi Egységek Nómenklatúrája (NUTS) II. szintjéig.

8. szakasz

Az eredmények továbbítása

Az eredményeket a referencia-időszak naptári évének végétől számított 18 hónapon belül kell megadni.

Előzetes nemzeti eredményeket, illetve becsléseket kell közölni a referencia-időszak naptári évének végétől számított 10 hónapon belül a vállalkozási statisztikák alább felsorolt jellemzőire:

Kódok | 11 11 0 | (A gazdasági egységek száma) |

12 11 0 | (Árbevétel) |

12 12 0 | (Termelési érték) |

13 11 0 | (Összes vásárolt termékek és szolgáltatások értéke) |

13 32 0 | (Keresetek) |

15 11 0 | (Tárgyi eszközök bruttó beruházása) |

16 11 0 | (Foglalkoztatott személyek létszáma) |

Ezen előzetes eredményeket a NACE Rev. 1. 3 számjegyes szinten (alágazat) kell megadni.

9. szakasz

Jelentések és kísérleti tanulmányok

A tagállamok a Bizottságot jelentésben tájékoztatják a következő mutatókra vonatkozó eredmények összeállításához szükséges adatokhoz való hozzáférésről:

Kód | Cím | Megjegyzés |

12 16 0 | Rendszeres tevékenységből származó jövedelem | Csak jogi személyek |

12 18 0 | Pénzügyi eredmény | Csak jogi személyek |

12 19 0 | Bruttó rendszeres nyereség | Csak jogi személyek |

12 20 0 | Éves nyereség vagy veszteség | Csak jogi személyek |

14 11 0 | Termékek és szolgáltatások Közösségen belüli értékesítési árbevétele | |

14 12 0 | Termékek és szolgáltatások Közösségen kívüli exportárbevétele | |

14 21 0 | Termékek és szolgáltatások Közösségen belüli vétele | |

14 22 0 | Termékek és szolgáltatások behozatala a Közösségen kívülről | |

15 42 0 | Bruttó beruházás koncessziókba, szabadalmakba, licencekbe, védjegyekbe és hasonló jogokba | |

15 43 0 | Marketingkiadások | |

15 44 2 | Beruházás az egység által előállított szoftverbe | |

15 61 0 | Részvények és részesedési jegyek vásárlása | Csak jogi személyek |

15 62 0 | Részvények és részesedési jegyek eladása | Csak jogi személyek |

A Bizottság, e rendelet 13. cikkében meghatározott eljárás szerint, kísérleti tanulmányok sorozatát indítja meg e mutatókra vonatkozóan, amelyeket a tagállamoknak legkésőbb az 1998-as referenciaévre be kell fejezniük. E kísérleti tanulmányok célja, hogy felmérjék e mutatók eredményeinek összeállításához szükséges adatok gyűjtésének megvalósíthatóságát, figyelembe véve az adatok hozzáférhetőségének hasznát az adatgyűjtés költségeihez és a vállalkozások terheléséhez viszonyítva. A Bizottság tájékoztatja a Tanácsot az e mutatókra vonatkozó statisztikák összeállításának lehetőségeiről, és javaslatot tesz e mutatók némelyikének vagy mindegyikének a 4. szakaszban szereplő listákra történő felvételére.

10. szakasz

Átmeneti időszak

Az e mellékletben meghatározott közös modulnál az átmeneti időszak nem haladhatja meg az 5. szakaszban megjelölt statisztikák összeállításának első referenciaéveit követő négy évet.

--------------------------------------------------